CELEX: 62008CN0106
Language: et
Date: 2008-03-06 00:00:00
Title: Kohtuasi C-106/08: 6. märtsil 2008 esitatud hagi — Euroopa Ühenduste Komisjon versus Kreeka Vabariik

24.5.2008   
            
            
               ET
            
            
               Euroopa Liidu Teataja
            
            
               C 128/23
            
         6. märtsil 2008 esitatud hagi — Euroopa Ühenduste Komisjon versus Kreeka Vabariik
   (Kohtuasi C-106/08)
   (2008/C 128/41)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: G. Zavvós ja N. Yerrell)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik ei ole võtnud vajalikke meetmeid, mis tagaksid, et alates 1. maist 2006 esimest korda kasutuselevõetud sõidukitel oleksid määruse (EÜ) nr 3821/85 lisa 1B nõuetele vastavad sõidumeerikud, ja ei ole korraldanud vastavate juhikaartide väljastamist, siis on Kreeka Vabariik rikkunud nõukogu määruse (EÜ) nr 2135/98, mida on muudetud 15. märtsi 2006. aasta määrusega nr 561, artikli 2 lõike 1 punktis a ja artikli 2 lõikes 2 sätestatud kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Määruse artikli 2 lõikes 2 on sätestatud, et „Liikmesriigid võtavad vajalikud meetmed tagamaks, et nad on suutelised välja andma juhikaarte hiljemalt 21 kuu möödumisel määruse (EÜ) nr 561/2006 avaldamisest”.
   Määrus 561/2006 avaldati Euroopa Liidu Teatajas 11. aprillil 2006 ja sellest tuleneb, et kõigile Euroopa Liidus esmakordselt kasutuselevõetud sõidukitele digitaaltahhograafide paigaldamise kohustus jõustub 1. mail 2006.
   Kreeka Vabariik vastas komisjoni 30. mai 2007. aasta põhjendatud arvamusele ja selgitas komisjonile, et arvestades esinenud hilinemisi viiakse juhtide digitaaltahhograaf-kaartide käikulaskmine lõpule 2007. aasta lõpuks.
   Komisjon on jõudnud järeldusele, et Kreeka Vabariik ei ole veel vajalikke meetmeid võtnud või ei ole nendest komisjoni teavitanud.
   Komisjon palub Euroopa Kohtul kohtukulud välja mõista Kreeka Vabariigilt.